Diari Oficial de la Generalitat Valenciana


Sumari del DOGV 4223, del 08-04-2002 (2002/3273)

RESOLUCIÓ de 21 de març de 2002, del conseller de Sanitat, per la qual es regula el subministrament de material d'incontinència a pacients amb trastorns greus d'incontinència.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3273


Data del document
:   21-03-2002

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * producte farmacèutic
    * ajuda sanitària
    * material mèdic-quirúrgic

RESOLUCIÓ de 21 de març de 2002, del conseller de Sanitat, per la qual es regula el subministrament de material d'incontinència a pacients amb trastorns greus d'incontinència. [2002/X3273]
  
A fi d'unificar i permetre l'accés a la prestació d'absorbents d'incontinència urinària i obturadors anals, en condicions d'equitat, a tots els pacients amb trastorns greus d'incontinència urinària i/o fecal (per deficiències psíquiques i/o físiques), i donada l'existència de precedents pels quals s'ha ampliat la prestació farmacèutica de determinats efectes i accessoris a pacients amb patologies que presenten els mateixos trastorns d'incontinència (lesionats medul·lars, grans minusvàlids físics, esclerosi múltiple, esclerosi lateral amiotròfica i espina bífida), resolc:
  
El subministrament de material d'incontinència a tots els pacients amb trastorns greus d'incontinència urinària i/o fecal (absorbents d'incontinència i obturadors anals) el farà el centre de salut corresponent, amb el mateix procediment que l'habilitat per al col·lectiu d'espina bífida segons les instruccions d'aquesta direcció general de data 7 de maig de 2001;
  
1) Els pacients acudiran al servei farmacèutic de l'àrea de salut on es troba el seu centre de salut amb un informe clínic que justifique la seua patologia i que especifique les necessitats qualitatives i quantitatives dels productes inclosos en el programa.
  
2) El farmacèutic del servei valorarà l'alternativa més convenient per al pacient, entre aquells productes que l'àrea de salut pot adquirir mitjançant una compra a través de la central de compres. Informarà el pacient sobre el procediment i omplirà les dades de la fitxa que se adjunta (procés de registre manual o informàtic).
  
3) En cada àrea de salut s'habilitarà el procediment més adequat perquè se subministren, als pacients o familiars en representació, els absorbents d'incontinència i/o obturadors anals en el centre sanitari que trie el pacient (per ser el seu centre de salut, per proximitat al seu domicili, o al treball de pares, etcètera.). Cada pacient serà subministrat basant-se en les previsions que faça el farmacèutic a fi de cobrir les necessitats del pacient per a un període màxim establit de tres mesos.
  
4) El personal del centre de salut que designe el coordinador o, si no n'hi ha, el responsable de la farmaciola de medicació serà l'encarregat de lliurar els productes sanitaris, de dur-ne el seguiment i d'informar el servei de farmàcia per a l'adquisició i el control.